Obavijest o načinu provođenja procjene i vrednovanja kandidata prijavljenih na natječaje za zapošljavanje u Osnovnoj školi – Scuola elementare RIVARELA,

KLASA: 100-01/20-01/04

URBROJ: 2105/03-14/20-1

**Novigrad, 16. ožujka 2020. godine**

Temeljem članka 107. stavka 9. Zakona o odgoju i obrazovanju u osnovnoj i srednjoj školi ( „Narodne novine“ br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19) i članaka 10. do 14. Pravilnika o zapošljavanju u Osnovnoj školi – Scuola elementare RIVARELA, Povjerenstvo za procjenu i vrednovanje kandidata za zapošljavanje donosi

**O  B A V I J E S T**

**o načinu provođenja procjene i vrednovanja kandidata prijavljenih na natječaje za zapošljavanje**

**I.**

Za natječaj objavljen dana **6. ožujka 2020**. godine na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne škole- Scuola elementare RIVARELA za sljedeće radno mjesto**:**

1. Stručni suradnik/ica psiholog (M/Ž) , na određeno nepuno radno vrijeme, 20 sati tjedno, 1 izvršitelj/ica

utvrđuje se slijedeći način provjere kandidata:

* razgovor (intervju) kandidata s Povjerenstvom.

Povjerenstvo u razgovoru s kandidatom vrednuje kompetencije značajne za područje rada (temeljem dosadašnjeg iskustva i/ili osposobljavanja, komunikacijske i socijalne vještine, motivaciju i interese kandidata za rad u Školi, očekivanja kandidata i sl.).

 Svakom prijavljenom kandidatu će se putem elektroničke pošte javiti točan termin razgovora (intervjua).

      Ako kandidat ne pristupi intervjuu, smatra se da je odustao od daljnjeg natječajnog postupka.

Procjena i vrednovanje kandidata (razgovori) održat  će se u **srijedu  18. ožujka 2020**. godine, s početkom u **10:00 sati** u uredu ravnateljice Osnovne škole- Scuola elementare RIVARELA, Novigrad (glavni ulaz pa desno).

Povjerenstvo za procjenu i vrednovanje kandidata za zapošljavanje